Nr. C 269/34 De Europæiske Fællesskabers Tidende 14. 10. 91 
Udtalelse om Kommissionens forslag til Rådets forordning om ændring af forordning (EØF) 
nr. 4060/89 om afskaffelse af kontrol ved medlemsstaternes grænser i forbindelse med 
transport ad landevej og indre vandveje (*) 
(91/C 269/11) 
Rådet for De Europæiske Fællesskaber besluttede den 29. april 1991 under henvisning til 
EØF-Traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til ØSU's Sektion for Transport og Kommunikation, som 
udpegede F.J. Whitworth til ordfører. Sektionen vedtog sin udtalelse den 12. juni 1991. 
Det økonomiske og sociale Udvalg vedtog på sin 288. plenarforsamling, den 3. juli 1991, 
enstemmigt følgende udtalelse. 
1. Indledning 
1.1. Forordning (EØF) nr. 4060/89 af 21. december 
1989 (2) trådte i kraft den 1. juli 1990. Det fastsættes 
heri, at visse former for kontrol, som er anført i bilaget 
til forordningen, med transport ad landevej og indre 
vandveje ikke længere skal udføres som grænsekontrol, 
men udelukkende foretages som en del af de normale 
kontrolforanstaltninger, der anvedes på en ikke-diskri-
minerende måde på hele en medlemsstats område. 
1.2. De pågældende kontrolforanstaltninger er en 
direkte konsekvens af gennemførelsen af en række EF-
direktiver og — forordninger vedrørende for eksempel 
landevejskøretøjers vægt, dimensioner og inspektion, 
tekniske krav til flod — og kanalfartøjer, regler for 
bustransport, anvendelse af de sociale forskrifter, an­
vendelse af kontrolapparater osv. National kontrol af 
kørekort for førere af sådanne køretøjer er ligeledes 
omfattet heraf. 
1.3. Forordningen er led i Kommissionens program 
for gennemførelse af det indre marked på vejtransport­
området, specielt med henblik på at sikre den fri bevæ­
gelighed for varer og personer inden for EF og at fjerne 
kunstige hindringer herfor. 
1.4. Med det foreliggende forslag søges opnået en 
udvidelse af 1989-forordningen til at omfatte forskellige 
former for teknisk eftersyn og kontrol, som forlanges 
i henhold til internationale konventioner (og dermed 
afskaffe grænsekontrol). Det drejer sig bl.a. om konven­
tionerne om International Transport af Farligt Gods 
ad Vej og International Transport af Letfordærvelige 
Levnedsmidler. Begge konventioner indgår i Den Euro­
pæiske Konvention, der er vedtaget af FN's Økonomi­
ske Kommission for Europa. Det foreslås, at bilaget til 
den ændrede forordning kommer til at indeholde de detaljerede inspektionskrav, der er knyttet til gennemfø­
relsen af disse konventioner. 
1.5. Medlemsstaterne opfordres derfor til fremfor 
grænsekontrol at foretage kontrol på eget område på 
en ikke-diskriminerende måde. 
2. Generelle bemærkninger 
2.1. ØSU støttede i sin udtalelse om den oprindelige 
forordning, vedtaget den 1. juni 1989 (3), Kommissio­
nens forslag og understregede betydningen af, at Fælles­
skabets indre grænser efter 1992 ikke længere udgjorde 
en hindring for den internationale transport af varer og 
personer. ØSU opfordrede således Kommissionen til 
fortsat at tilstræbe en begrænsning af visse andre former 
for kontrol, som stadig foretages ved EF's indre 
grænser. 
2.2. ØSU mener, at det foreliggende forslag følger 
den tankegang, som ØSU gav udtryk for i sin udtalelse 
i 1989, og at det derfor også bør støttes. 
2.3. ØSU lægger dog, ligesom i 1989, vægt på, at 
transport af varer og personer ikke udsættes for urimeli­
ge forsinkelser, fordi der foretages gentagne stikprøve­
eftersyn. ØSu foreslår derfor, at der i denne ændrings­
forordning indføjes en klausul til Rådets forordning 
(EØF) nr. 4060/89 om at en teknisk kontrol af køretøjer 
foretaget ved begyndelsen eller på et tidspunkt under 
en tur, hvorved det er godtgjort, at de opfylder bestem­
melserne i bilaget til (den nu ændrede) forordning, 
bør accepteres af de kompetente myndigheder i andre 
medlemsstater, hvorved yderligere stikprøveeftersyn 
under resten af rejsen overflødiggøres. 
(!) EFT nr. C 117 af 1. 5. 1991, s. 6. 
(2) EFT nr. L 390 af 30. 12. 1989, s. 18. (3) EFT nr. C 194 af 31. 7. 1989, s. 24. 
14. 10. 91 De Europæiske Fællesskabers Tidende Nr. C 269/35 
2.4. ØSU bemærker, at Rådets forordning (EØF) nr. 
4060/89 kun omhandler eftersyn af køretøjets tekniske 
tilstand og dets last, og skal derfor som i udtalelsen af 
1989 atter opfordre Kommissionen til at tilstræbe en 
begrænsning af de øvrige kontrolforanstaltninger, som 
fortsat gennemføres ved EF's indre grænser, bl. a. veteri­
nær og fytosanitær kontrol. 
3. Særlige bemærkninger 
3.1. ØSU finder, at Kommissionen bør gøre nøjere 
rede for den præcise mening med teksten i bilagets afsnit 
b), punkt iv), første led: ».overbelastning (i henhold til 
tankens kapacitet)«. 
3.2. ØSU anmoder Kommissionen om at foretage 
følgende ændringer/korrektioner i Bilaget under Del 2: 
Bryssel, den 3. juli 1991. (i) Dokumenter: 
1. underpunkt: Efter »førerens uddannelsesbevis« tilfø­
jes »til kørsel med tankvogn«. 
2. underpunkt: »sikkerhedsanvisning« ændres til »sik-
kerhedskort«. 
3. underpunkt: godkendelsescertifikat i forbindelse 
med tankvogne og køretøjer af type III, angivelse på 
transportdokumentet, i overensstemmelse med ADR. 
(iii) »supplerende ildslukker« ændres til »ildslukker 
eller ildslukkere«. 
»særligt udstyr« ændres til »udstyr i henhold til ADR 
260«. 
Francis STAEDELIN 
Formand for 
Det økonomiske og sociale Udvalg